**Ministru kabineta noteikumu projekta "Grozījumi Ministru kabineta 2015. gada 28. jūlija noteikumos Nr. 412 "Noteikumi par rajona (pilsētas) tiesām, apgabaltiesām un šo tiesu darbības teritoriju"" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts "Grozījumi Ministru kabineta 2015. gada 28. jūlija noteikumos Nr. 412 "Noteikumi par rajona (pilsētas) tiesām, apgabaltiesām un šo tiesu darbības teritoriju"" (turpmāk – Noteikumu projekts) izstrādāts, pamatojoties uz Tieslietu padomes 2017. gada 12. jūnija lēmumu Nr. 40 "Par Rīgas tiesu apgabalā ietilpstošo rajonu (pilsētu) tiesu reorganizāciju" (turpmāk – TP lēmums Nr. 40), uz Tieslietu padomes 2017. gada 12. jūnija lēmumu Nr. 41 "Par Kurzemes tiesu apgabalā ietilpstošo rajonu (pilsētu) tiesu reorganizāciju" (turpmāk – TP lēmums Nr. 41), uz Tieslietu padomes 2017. gada 12. jūnija lēmumu Nr. 42 "Par Vidzemes tiesu apgabalā ietilpstošo rajonu (pilsētu) tiesu reorganizāciju" (turpmāk – TP lēmums Nr. 42), uz Tieslietu padomes 2017. gada 12. jūnija lēmumu Nr. 43 "Par Zemgales tiesu apgabalā ietilpstošo rajonu (pilsētu) tiesu reorganizāciju" (turpmāk – TP lēmums Nr. 43).Minētā uzdevuma izpilde cita starpā ir saistīta ar Valdības rīcības plānā Deklarācijas par Māra Kučinska vadītā Ministru kabineta iecerēto darbību īstenošanai (apstiprināts ar Ministru kabineta 2016. gada 3. maija rīkojumu Nr. 275) iekļauto uzdevumu – turpināt iesāktās tiesu teritoriju reformas, izlīdzinot tiesu noslodzi un efektivizējot tiesu darba organizāciju, (142. uzdevums). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Īstenojot pakāpenisku apgabaltiesu darbības teritorijā esošo rajonu (pilsētu) tiesu teritoriju apvienošanu atbilstoši TP lēmumam Nr. 40 no 2018. gada 15. janvāra reorganizējama Rīgas pilsētas Ziemeļu rajona tiesa, pievienojot to Rīgas pilsētas Vidzemes priekšpilsētas tiesai. Otrkārt, Ogres rajona tiesa un tās sastāvā esošā zemesgrāmatu nodaļa reorganizējama atbilstoši Zemgales tiesu apgabalā ietilpstošo rajonu (pilsētu) tiesu reorganizācijas plānā minētajiem nosacījumiem un termiņiem. Treškārt, kā atsevišķu tiesas struktūrvienību likvidēt Rīgas rajona tiesas Jūrmalas tiesu namu, vienlaikus nodrošinot Rīgas rajona tiesas darbību un pieejamību arī Jūrmalā. Reformas ietvaros nav plānots mainīt Rīgas pilsētas Latgales priekšpilsētas tiesas darbības teritoriju, kā arī Rīgas rajona tiesas darbības teritoriju.Atbilstoši TP lēmumam Nr. 41 no 2018. gada 1. februāra reorganizējama Talsu rajona tiesa un tās sastāvā esošā zemesgrāmatu nodaļa, Kuldīgas rajona tiesa un tās sastāvā esošā zemesgrāmatu nodaļa, Saldus rajona tiesa un tās sastāvā esošā zemesgrāmatu nodaļa, kā arī Ventspils tiesa un tās sastāvā esošā zemesgrāmatu nodaļa, pievienojot tās Liepājas tiesai un attiecīgi tās sastāvā esošajai zemesgrāmatu nodaļai un mainot tiesas nosaukumu – Kurzemes rajona tiesa un attiecīgi – Kurzemes rajona tiesas zemesgrāmatu nodaļa.Atbilstoši TP lēmumam Nr. 42 no 2018. gada 15. februāra reorganizējama Alūksnes rajona tiesa un tās sastāvā esošā zemesgrāmatu nodaļa, Gulbenes rajona tiesa un tās sastāvā esošā zemesgrāmatu nodaļa, Madonas rajona tiesa un tās sastāvā esošā zemesgrāmatu nodaļa, Cēsu rajona tiesa un tās sastāvā esošā zemesgrāmatu nodaļa, Limbažu rajona tiesa un tās sastāvā esošā zemesgrāmatu nodaļa, kā arī Valkas rajona tiesa un tās sastāvā esošā zemesgrāmatu nodaļa, pievienojot tās Valmieras rajona tiesai un attiecīgi tās sastāvā esošajai zemesgrāmatu nodaļai un mainot reorganizētās tiesas nosaukumu – Vidzemes rajona tiesa un attiecīgi – Vidzemes rajona tiesas zemesgrāmatu nodaļa.Atbilstoši TP lēmumam Nr. 43 no 2018. gada 1. marta reorganizējama Tukuma rajona tiesa un tās sastāvā esošā zemesgrāmatu nodaļa, Dobeles rajona tiesa un tās sastāvā esošā zemesgrāmatu nodaļa, Bauskas rajona tiesa un tās sastāvā esošā zemesgrāmatu nodaļa, Aizkraukles rajona tiesa un tās sastāvā esošā zemesgrāmatu nodaļa, Jēkabpils rajona tiesa un tās sastāvā esošā zemesgrāmatu nodaļa, Ogres rajona tiesa un tās sastāvā esošā zemesgrāmatu nodaļa, pievienojot tās Jelgavas tiesai un attiecīgi tās sastāvā esošajai zemesgrāmatu nodaļai un mainot reorganizētās tiesas nosaukumu uz Zemgales rajona tiesa un attiecīgi - Zemgales rajona tiesas zemesgrāmatu nodaļa.Saskaņā ar Ministru kabineta 2015. gada 28. jūlija noteikumu Nr. 412 "Noteikumi par rajona (pilsētas) tiesām, apgabaltiesām un šo tiesu darbības teritorijām"" (turpmāk – Noteikumi Nr. 412) 3. punktu Rīgas pilsētas tiesu darbības teritorija atbilst Rīgas pilsētas teritoriālajam iedalījumam, izņemot Rīgas pilsētas Vidzemes priekšpilsētas tiesu un Rīgas pilsētas Pārdaugavas tiesu. Ar Noteikumu projektu tiek paredzēts, ka Rīgas pilsētas Vidzemes priekšpilsētas tiesas darbības teritorija atbilst Rīgas Centra rajonam, Rīgas Ziemeļu rajonam un Rīgas Vidzemes priekšpilsētai. Ar Noteikumu projektu netiek mainīta Rīgas pilsētas Pārdaugavas tiesas darbības teritorija, kas atbilst Rīgas Kurzemes rajonam un Rīgas Zemgales priekšpilsētai.Tāpat attiecīgi precizēts Noteikumu Nr. 412 6. punkts, nosakot, ka Rīgas pilsētas Vidzemes priekšpilsētas tiesas sastāvā ir zemesgrāmatu nodaļa, kuras darbības teritorijai atbilst Rīgas pilsētas Pārdaugavas tiesas, Rīgas pilsētas Latgales priekšpilsētas tiesas un Rīgas pilsētas Vidzemes priekšpilsētas tiesas darbības teritorija, svītrojot atsauci par Rīgas pilsētas Ziemeļu rajonu tiesas darbības teritoriju kā pastāvīgu vienību, jo tā pievienota Rīgas pilsētas Vidzemes priekšpilsētas tiesas darbības teritorijai. Ievērojot to, ka ar TP lēmumu Nr. 40 nolemts likvidēt Rīgas rajona tiesas Jūrmalas tiesu namu (kā atsevišķu tiesas struktūrvienību) un to, ka Noteikumu Nr. 412 8. punkts paredz, ka Rīgas rajona tiesai ir tiesu nams Jūrmalā, un tā darbības teritorija atbilst Rīgas rajona tiesas darbības teritorijai, Noteikumu projektā to paredzēts svītrot. Turpmāk, Rīgas rajona tiesas darbība tiks nodrošināta kā Rīgā, tā arī Siguldā un arī Jūrmalā. Tāpat Noteikumu projekts paredz izteikt Noteikumu Nr. 412 1. pielikumu par rajonu (pilsētu) tiesām un attiecīgo apgabaltiesu darbības teritoriju un 2. pielikumu par rajona (pilsētu) tiesu darbības teritoriju jaunā redakcijā sakarā ar Rīgas apgabaltiesas (TP lēmums Nr. 40), Zemgales apgabaltiesas (TP lēmums Nr. 41), Vidzemes apgabaltiesas (TP lēmums Nr. 42) un Kurzemes apgabaltiesas (TP lēmums Nr. 43) darbības teritorijā ietilpstošo rajonu (pilsētas) tiesu skaita samazinājumu, apvienojot tiesu darbības teritorijas.Noteikumu Nr. 412 9. un 10. punkts paredz, ka Vidzemes apgabaltiesai ir tiesu nams Madonā, un tā darbības teritorija atbilst Alūksnes, Gulbenes un Madonas rajona tiesas darbības teritorijai. Zemgales apgabaltiesai ir tiesu nams Aizkrauklē, un tā darbības teritorija atbilst Bauskas, Aizkraukles un Jēkabpils rajona tiesas darbības teritorijai. Ievērojot to, ka minēto apgabaltiesu tiesu namu darbības teritorijas noteiktas atbilstoši reorganizējamo pirmo instanču tiesu darbības teritorijām, Noteikumu projekts precizē minētos punktus, nosakot, ka Vidzemes apgabaltiesas un Zemgales apgabaltiesas tiesu namu darbības teritorijas tiks noteiktas saskaņā ar jaunu 4. pielikumu. Vienlaikus, lai mērķtiecīgi izmantotu Zemgales apgabaltiesas Aizkraukles tiesu nama kapacitāti un saskaņā ar TP lēmumu Nr. 43 par Ogres rajona tiesas darbības ietveršanu Zemgales tiesu apgabalā, Zemgales apgabaltiesas Aizkraukles tiesu nama teritorija atbildīs arī Ogres rajona tiesas darbības teritorijai.Nosacījumi attiecībā uz Vidzemes apgabaltiesas tiesu nama Madonā darbības teritoriju stājas spēkā 2018. gada 15. februārī, līdz ar Vidzemes tiesu apgabalā ietilpstošo rajonu (pilsētu) tiesu reorganizāciju (TP lēmums Nr. 42), savukārt attiecībā uz Zemgales apgabaltiesas Aizkraukles tiesu nama darbības teritoriju nosacījumi stājas spēkā 2018. gada 1. martā līdz ar Zemgales tiesu apgabalā ietilpstošo rajonu (pilsētu) tiesu reorganizāciju (TP lēmums Nr. 43).Noteikumu projektam noteikts spēkā stāšanās laiks 2018. gada 15. janvārī līdz ar Rīgas tiesu apgabalā ietilpstošo rajonu (pilsētu) tiesu reorganizāciju (TP lēmums Nr. 40).Ņemot vērā TP lēmumu Nr. 41, kas noteic, ka Kurzemes tiesu apgabalā ietilpstošo rajonu (pilsētas) tiesu darbības teritorijas pārskatāmas līdz ar 2018. gada 1. februāri, Noteikumu projektā iekļautā 1. pielikuma "Rajonu (pilsētu) tiesas un attiecīgo apgabaltiesas darbības teritorija" 1. tabula un 2. pielikuma "Rajonu (pilsētu) tiesu darbības teritorija" 1. tabula ir spēkā līdz 2018. gada 31. janvārim.Ņemot vērā TP lēmumu Nr. 42, kas noteic, ka Vidzemes tiesu apgabalā ietilpstošo rajonu (pilsētas) tiesu darbības teritorijas pārskatāmas līdz ar 2018. gada 15. februāri, Noteikumu projektā iekļautā 1. pielikuma "Rajonu (pilsētu) tiesas un attiecīgo apgabaltiesas darbības teritorija" 2. tabula un 2. pielikuma "Rajonu (pilsētu) tiesu darbības teritorija" 2. tabula ir spēkā no 2018. gada 1. februāra līdz 2018. gada 14. februārim.Ņemot vērā TP lēmumu Nr. 43, kas noteic, ka Zemgales tiesu apgabalā ietilpstošo rajonu (pilsētas) tiesu darbības teritorijas pārskatāmas līdz ar 2018. gada 15. februāri, Noteikumu projektā iekļautā 1. pielikuma "Rajonu (pilsētu) tiesas un attiecīgo apgabaltiesas darbības teritorija" 3. tabula un 2. pielikuma "Rajonu (pilsētu) tiesu darbības teritorija" 3. tabula ir spēkā no 2018. gada 15. februāra līdz 2018. gada 28. februārim. Noteikumu projektā paredzētā 1. pielikuma "Rajonu (pilsētu) tiesas un attiecīgo apgabaltiesas darbības teritorija" 4. tabula un 2. pielikuma "Rajonu (pilsētu) tiesu darbības teritorija" 4. tabula stājas spēkā no 2018. gada 1. marta līdz ar tiesu darbības teritoriju pārskatīšanas pabeigšanu.Ar Tieslietu padomes lēmumiem, ar kuriem apstiprināti konkrētu tiesu reorganizācijas plāni, noteikts, ka Noteikumu projekts ar attiecīgajiem grozījumiem iesniedzams Ministru kabinetā līdz 2017. gada 23. novembrim. Ievērojot minēto, Noteikumu projekts atzīstams par steidzamu. |
|  | Projekta izstrādē iesaistītās institūcijas | Noteikumu projektu izstrādāja Tieslietu ministrija. |
| 4. | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesneši, tiesu darbinieki, tiesu klienti. Norādāms, ka sabiedrības mērķgrupas kopējo skaitlisko apmēru noteikt nav iespējams.Tiesu darbības teritoriju pārskatīšana pati par sevi nerada tiesu kompetencē izskatāmo lietu samazinājumu, tādējādi reformas rezultāta mērķis nav tiesnešu vai tiesu darbinieku skaita samazināšana. Vienlaikus, izvērtējot ārvalstu praksi, secināts, ka tiesu darbību teritoriju pārskatīšana ļauj optimizēt tiesu resursus, piemēram, pārdalot rakstveida tulkošanas darbus, nododot tos mazāk noslogotam tiesu namam, tādējādi paaugstinot tiesu resursu efektīvu izmantošanu. Līdz ar to, Tieslietu ministrijas ieskatā, konstatējot objektīvus apstākļus, tiesas priekšsēdētāja kompetencē būtu izvērtējama tiesas darbinieku noslogotība un nepieciešamības gadījumā pārskatāmas to kompetences. |
| 2. | Tiesiskā regulējuma ietekme uz tautsaimniecību un administratīvo slogu | Izmaiņas primāri saistītas ar tiesas reorganizāciju organizatoriskā līmenī (viens tiesas priekšsēdētājs, vienota lietu sadales sistēma, tiesnešu slodžu izlīdzināšana). Minētā reforma vispārīgi nav saistīta ar iepriekšējo tiesu slēgšanu. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Projekts būtiski neietekmēs tiesu tiesnešus un darbiniekus, jo tiesas reorganizācija veicama organizatoriskā līmenī, neparedzot tiesu fizisku slēgšanu. |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts paredz izdarīt grozījumus, izpildot TP lēmumā Nr. 40, TP lēmumā Nr. 41, TP lēmumā Nr. 42 un TP lēmumā Nr. 43 noteikto attiecībā uz tiesu teritoriju darbību pārskatīšanu, tās apvienojot, un ir tehniska rakstura, līdz ar to sabiedrības līdzdalības iesaistīšana nav nepieciešama. |
| 2. | Sabiedrības līdzdalība projekta izstrādē | Sabiedrības līdzdalību Noteikumu projekta izstrādē nebija nepieciešams nodrošināt, jo Noteikumu projekts pēc būtības nerada jaunas tiesības un pienākumus personām attiecībā uz to tiesībām vērsties tiesā, proti, ar Noteikumu projektu netiek mainīta civilprocesuālā, kriminālprocesuālā vai administratīvā procesa kārtība, kas paredz kā personas vēršas tiesā savu tiesību vai interešu aizsardzībai. Vienlaikus norādāms, ka laika posmā no 2016. gada 28. oktobra līdz 2017. gada 15. maijam ir veiktas reģionālās vizītes reformējamo tiesu apgabalu ietvaros, tāpat regulāri Tieslietu ministrijas mājaslapā tika sniegta informācija par tiesu teritorijas reformu posmiem, kā arī Tieslietu padomes apstiprinātie tiesu teritoriju reorganizāciju plāni pieejami sabiedrībai Tieslietu padomes mājaslapā. |
| 3. | Sabiedrības līdzdalības rezultāti | Noteikumu projekts šo jomu neskar. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tiesu administrācija, reorganizējamo tiesu priekšsēdētāji.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem |  Noteikumu projekts būtiski neietekmēs tiesu tiesnešus un darbiniekus, jo tiesas reorganizācija notiek organizatoriskā līmenī, neparedzot tiesu fizisku slēgšanu.Konstatējot objektīvus apstākļus, tiesas priekšsēdētāja kompetencē būtu izvērtējama tiesas darbinieku noslogotība un nepieciešamības gadījumā pārskatāmas to kompetences.Saskaņā ar Tieslietu padomes apstiprinātajiem reorganizācijas plāniem Tiesu administrācija īstenos tehnisko atbalstu reorganizējamām tiesām. |
| 3. | Cita informācija | Tiesu darbības teritoriju reforma (jeb – to juridiska apvienošana) nerada valsts budžeta līdzekļu ietaupījumu. Tiesas darbība arī pēc reformas tiks nodrošināta visu līdzšinējo tiesu atrašanās vietās. Reformas ieviešanas mērķi nav saistīti ar tiesnešu skaita samazināšanu (tas būtu pretrunā ar Latvijas Republikas Satversmē noteiktajām tiesu varas neatkarības garantijām) vai darbinieku skaita samazināšanu. Reformas mērķis ir uzlabot tiesu darba organizāciju – pirmkārt, ļaujot paplašināt tiesnešu specializācijas vienlaikus nodrošinot lietu sadales nejaušību, otrkārt, izlīdzināt tiesnešu noslodzi un lietu izskatīšanas termiņus. Tajā pašā laikā reformas ieviešana ļauj arī mērķtiecīgāk apsaimniekot pieejamos tiesu finanšu resursus, radot iespēju nodrošināt tiesu darbu pieejamā finansējuma ietvaros iespējami efektīvākajā veidā. Papildus norādāms, ka pieejamie tiesu resursi jau šobrīd nav pietiekami tādu būtisku problēmu risināšanai kā tiesu darbinieku nesamērīgi zemais, amata pienākumiem un atbildībai neatbilstošais atalgojums, kas nav konkurētspējīgs ne ar atalgojumu privātajā ne valsts pārvaldes sektorā. Satversmes tiesa ar š.g. 26. oktobra spriedumu ir atzinusi arī, ka šobrīd spēkā esošais tiesnešu atlīdzības modelis neatbilst Latvijas Republikas Satversmei, jo atlīdzības faktiskā vērtība nenodrošina tādu no tiesu varas neatkarības izrietošu nepieciešamu garantiju kā finansiālā drošība. |

Iesniedzējs:

tieslietu ministrs Dzintars Rasnačs

Priede 67036833

Daina.Priede@tm.gov.lv